NARIADENIE KOMISIE (EHS) č. 713/86
zo 6. marca 1986,
ktorým sa mení a dopĺňa nariadenie (EHS) č. 3143/85 o predaji za znížené ceny intervenčného masla určeného na priamu spotrebu vo forme koncentrovaného masla
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami1, v znení nariadenia (EHS) č. 3768/852, najmä jeho článku 6 ods. 7,
keďže nariadenie Komisie (EHS) č. 3143/853, v znení nariadenia (EHS) č. 3812/854, upravuje predaj za znížené ceny masla určeného na priamu spotrebu vo forme koncentrovaného masla;
keďže článok 5 nariadenia (EHS) č. 3143/85 udáva, že isté látky môžu byť pridané do koncentrovaného masla; keďže vo svetle skúseností pridávanie chloridu sodného by malo byť taktiež povolené; keďže maximálny obsah sitosterolu v stigmasterole obsiahnutom v masle vo vzorcoch I a II ustanovených v dotyčnom článku by mal byť tiež upravený;
keďže článok 5 ods. 4 nariadenia (EHS) č. 3143/85 udáva, že balíčky koncentrovaného masla musia mať na sebe isté jasné a čitateľné nápisy; keďže dánsky jazyk by mal byť zvýraznený;
keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Článok 5 nariadenia (EHS) č. 3143/85 sa týmto mení a dopĺňa takto:
1. Druhý pododstavec odstavca 1 sa nahradzuje nasledovne:
"Avšak do koncentrovaného masla môžu byť pridané maximálne 2 % suchých odtučnených mliečnych komponentov a/alebo 0,5 % lecitínu (E 322) a alebo 0,75 % chloridu sodného."
2. Vo vzorcoch I a II v odstavci 2 sa "4 % sitosterolu" nahradzuje "6 % sitosterolu".
3. Prvá zarážka odstavca 4 sa nahradzuje nasledovne:
"Stege- og bagesmr" alebo "stegesmr".
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 6. marca 1986